ભારતીય સિનેમા પર હોલિવૂડનો પ્રભાવ વધી રહ્યો છે એ સાચું પણ સો ટકાનું સત્ય એ છે કે આપણી ઈન્ડસ્ટ્રી વન મેન શૉ છે. ફ્રાન્સ ફિલ્મ ઈન્ડસ્ટ્રીના આઈકોન અને ફ્રાન્સ ન્યૂ વેવ સિનેમાના ઘડવૈયા મહાન દિગ્દર્શક ફ્રાન્સ્વા ત્રુફોએ કહ્યું હતું કે ભારતીય સિનેમા એ વનમેન ઈન્ડસ્ટ્રી (અમિતાભ બચ્ચન) છે. અમિતાભ બચ્ચન સરળતાથી નવોદિત સાથે કામ કરે છે અને એટલે જ તેમણે ‘તીન’ ફિલ્મના દિગ્દર્શક રિબ્બુ દાસગુપ્તા પર વિશ્વાસ મૂક્યો છે. અમિતાભ કહે છે કે,”‘યુદ્ધ’ ધારાવાહિકના દિગ્દર્શનનું કામ રિબ્બુએ સંભાળ્યું હતું. આ સમયે રિબ્બુએ મને કહ્યું હતું કે હું ફિલ્મ બનાવું તો તેમાં તમે કામ કરશો. મેં તેને કહ્યું હતું કે ચોક્કસ કરીશ અને રિબ્બુએ મારી સામે ‘તીન’ની વાર્તા મૂકી. મારે ના પાડવાનો કોઈ અવકાશ જ ન હતો.”